Dunaföldvár Város Önkormányzata a Dunaföldvári Család és Gyermekjóléti Szolgálat és

Alapszolgáltatás Központ útján biztosítja városunkban a szociális szolgáltatást.

Ennek keretében:

**Szociális étkezés**

## Szociális étkeztetés keretében azoknak a szociálisan rászorultaknak napi legalább egyszeri meleg étkezéséről gondoskodunk, akik azt önmaguknak, és eltartottjaiknak tartósan vagy átmeneti jelleggel nem képesek ezt biztosítani. Különösen akkor, ha koruk, egészségi állapotuk, fogyatékosságuk, pszichiátriai betegségük, szenvedélybetegségük, hajléktalanságuk teszi indokolttá. A szociális rászorultság részletes és helyi szabályozását Dunaföldvár Város Önkormányzat Képviselő-Testület 10/2015.(II.27.) önkormányzati rendelete tartalmazza.

## Az étel biztosítása ellátási szerződés alapján a EuroGuest, a diétás étkezést Magyar Máltai Szeretetszolgálat Gondviselés Háza Napsugár Idősek Otthonafőzőkonyhákról történik, ahol diétás étkezést is biztosítanak. Az étkeztetés a lakosság szükségleteinek megfelelően helyben fogyasztással, elvitellel, lakásra szállítással kerül megszervezésre kizárólag munkanapokon. Térítési díj összegét a Dunaföldvár Város Önkormányzat Képviselő-Testület 10/2015.(II.27.) önkormányzati rendelete tartalmazza, és függ az igénybe vevő jövedelmétől.

**Házi segítségnyújtás**

A házi segítségnyújtás keretében kell gondoskodni azokról az időskorú személyekről, akik

otthonukban önmaguk ellátására saját erőből nem képesek és róluk nem gondoskodnak.

Házi segítségnyújtás keretében kell gondoskodni azokról a rászorulókról, akik bentlakásos

intézményi elhelyezésre várakoznak. A házi segítségnyújtás különösen: bevásárlás, gyógyszer

felíratás, kiváltás, takarítás, mosás, vasalás, mosogatás, személyi higiénia biztosítása, mentális

gondozás, hivatalos ügyek intézése. A három gondozó szakképesítéssel rendelkezik.

*A szociális segítés keretében milyen segítséget nyújtanak?*

- a lakókörnyezeti higiénia megtartásában való közreműködést,

- a háztartási tevékenységben való közreműködést,

- a veszélyhelyzetek kialakulásának megelőzésében és a kialakult veszélyhelyzet elhárításában történő

segítségnyújtást,

- szükség esetén a bentlakásos szociális intézménybe történő beköltözés segítését.

*A személyi gondozás keretében milyen segítséget nyújtanak?*

- az ellátást igénybe vevővel a segítő kapcsolat kialakítását és fenntartását,

a gondozási és ápolási feladatok elvégzését,

- a háztartási segítségnyújtást

- és a szociális segítést /pl. bevásárlás, gyógyszer kiváltás/

A gondozás díja térítésmentes. A szociális segítésért térítési díjat kell fizetni, aminek összegét a Dunaföldvár Város Önkormányzat Képviselő-Testület 10/2015.(II.27.) önkormányzati rendelete tartalmazza.

**Nappali ellátás**:

 Időskorúak nappali ellátása

Az időskorúak nappali ellátását a Dunaföldváron élő, 18 életévüket betöltött egészségügyi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek részére biztosítják. Napközbeni tartózkodásra, társas kapcsolatokra, valamint alapvető higiéniai szükségleteik kielégítésére van lehetőség.

Megszervezi az ellátottak foglalkoztatását, egészségügyi, mentális ellátását.

Nappali ellátást hétfőtől csütörtökig: 8 és 16 óra, pénteken 7.30 és 13.30 óra között a 7020 Dunaföldvár, Duna utca 13. szám alatt biztosítja. Engedélyezett férőhely száma 20 fő.

*Biztosított szolgáltatások*:

* Higiéniás szükségletek kielégítésében segítségnyújtás
* Szabadidős programok szervezése: házi könyvtár, újságok, folyóiratok; társasjátékok; televízió, videó, magnó, rádió használata. Kulturális-, ismeretterjesztő- szórakoztató programok és ünnepségek lebonyolítása.
* Egészségügyi ellátás: felvilágosító előadások szervezése; tanácsadások az egészséges életmódról; torna lehetőségének biztosítása. Testsúly, vérnyomás folyamatos ellenőrzése. Az egészségi állapot változásának figyelemmel kísérése, szükség szerint alapellátáshoz, illetve szakellátáshoz való hozzájutás segítése. Mentális gondozás.
* Az Idősek Klubja mindennapi életéhez kapcsolódó kisebb fizikai tevékenységekben való részvétel.
* Hivatalos ügyek intézésének segítése: közreműködés kérelmek, beadványok megfogalmazásában, nyomtatványok kitöltésében.
* Életvitelre vonatkozó tanácsadás, életvezetés segítése: háztartásszervezési tanácsadás. Családi- társadalmi kapcsolatok fenntartásának segítése.
* Természetbeni adományok juttatása.
* Speciális önszerveződő csoportok támogatása: megszerveződésükben segítésnyújtás; helyiség biztosítása.
* munkavégzés lehetőségének szervezése

Rendszeres programjaink: hétfőn – Filmklub, gyógytorna

Szerdán - Gyógytorna, Gyalogoló klub

Csütörtökön - Gyógyulás- Lelki Gondozói Klub

Havonta - Kézműves szakkör

A nappali ellátás díja térítésmentes.

Szenvedélybetegek Nappali ellátása

A szenvedélybetegek nappali ellátását a Dunaföldváron élő, 18 életévüket betöltött egészségügyi állapotuk miatt szociális és mentális támogatásra szoruló, önmaguk ellátására részben képes szenvedélybetegek részére biztosítják. Napközbeni tartózkodásra, társas kapcsolatokra, valamint alapvető higiéniai szükségleteik kielégítésére van lehetőség.

Nappali ellátást hétfőtől csütörtökig: 8 és 16 óra, pénteken 7.30 és 13.30 óra között a 7020 Dunaföldvár, Duna utca 13. szám alatt biztosítja. Engedélyezett férőhely száma 10 fő.

Célcsoport jellemzői:

* szenvedélybetegségük miatt korábban fekvőbeteg-gyógyintézetben kezeltek, illetve

 rehabilitációs intézményben gondoztak

* akik az absztinencia fenntartásában kérnek segítséget
* akiknél az addiktív probléma már megjelent, de még nem kerestek fel egészségügyi szakellátást
* akik még aktív szerhasználók, viselkedési addikcióban szenvednek
* akik tüneteket mutatnak, de addiktológiai kezelés alatt nem állnak, illetve addikciós probléma kialakulása miatt veszélyeztettek
* akik szenvedélybeteg hozzátartozói, velük kapcsolatban álló személyek, közvetlen és közvetett környezetükbe tartoznak.

A szolgáltatást hétköznapokon a nyitvatartási időben igénybe vehetik a jogosultak, az étkezés kivételével térítésmentesen.

Nyitvatartási idő:

* hétfőtől csütörtökig: 800 – 16óra között
* pénteken: 7.30 – 13.30-ig.
* szabadidős programok, rendezvények, egyéb klubfoglalkozások esetén, a nyitvatartási időn túl, előre meghatározott ideig.

Működésének részletes szabályait a Szenvedélybetegek Nappali ellátásának Házirendje tartalmazza.

**Tanyagondnoki Szolgálat**

A tanyagondnoki szolgáltatás törvényben (Szt.-ben tanyagondnoki szolgáltatás címszó alatt
meghatározottak alapján) meghatározott célja az aprófalvak és a külterületi vagy egyéb
belterületi, valamint a tanyasi lakott helyek intézményhiányából eredő hátrányainak enyhítése, az alapvető szükségletek kielégítését segítő szolgáltatásokhoz, közszolgáltatáshoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségletek teljesítésének segítése. A tanyabusszal nyújtott szolgáltatás célja az ezen jellegzetességekből adódó hátrányok csökkentése, különösen:

 - A külterületen élők, idősek, nagycsaládosok, a mozgásukban korlátozottak, vagy egyéb módon hátrányos helyzetű emberek esélyegyenlőségének a megteremtéséhez elengedhetetlen, hogy időben jussanak olyan szolgáltatásokhoz, amelyekhez lakhelyük, koruk, egészségi állapotuk miatt nehezebben juthatnak hozzá.
- a külterületen élők közlekedés lehetőségeinek javítása; A tömegközlekedés hiányosságai
miatt és a gyermekek biztonságos közlekedése érdekében a tanyagondnoki gépjármű részt
vesz a gyermekek szállításában. A tanyagondnok feladata e körben az óvodáskorú és iskoláskorú gyermekek esélyegyenlőségét biztosító szolgáltatásokhoz való hozzájutás segítése (egyéb fejlesztő foglalkozások, úszásoktatás, zenetanulás, néptánc, sportolási lehetőségek,). Ide tartozik a gyermekek iskolai, óvodai, közösségi rendezvényekre, versenyekre, sportprogramokra, ünnepségekre való szállítása is.
- a külterületi lakosság életfeltételeinek javítása, a településen a jobb életminőség
elérése; a külterületen élők közszolgáltatásokhoz való hozzájutás elősegítése;

- az önkormányzat által nyújtandó szociális alapellátások működtetésének segítése
külterületen;
- Egyéb lakossági szolgáltatások, illetve egyéb alapszolgáltatások biztosításában való
közreműködés: (időseknek a nagybevásárlásban segédkezés,)
- a közösség fejlesztése, a helyi társadalom és a civil szféra erősítése

- a helyi adottságokhoz és sajátosságokhoz igazodó egyéni és közösségi szintű igények
kielégítése;
- az esélyegyenlőség feltételeinek megteremtése,
A Szolgálat egyik legfontosabb célcsoportja az időskorúak köre, akik otthonukban önmaguk
ellátására saját erőből nem képesek és róluk nem gondoskodnak, a számukra nyújtott
szolgáltatások elsőbbséget élveznek. Cél, hogy megkapják azon segítő szolgáltatásokat,
amelyek révén minél hosszabb ideig otthonukban, megszokott lakókörnyezetükben
élhessenek, és – egészségi állapotuk függvényében – legyen lehetőségük a helyi köz- és
kulturális életben, programokban is aktívan részt venni.A tanyagondnoki szolgáltatás 1 fő közalkalmazott útján ellátja a településen jelentkező feladatokat, a többi, a településen működő szociális szolgáltatásokkal egymást kölcsönösen kiegészítve.

A szolgáltatás térítésmentesen vehető igénybe.

Érdeklődni: személyesen: Dunaföldvár, Duna u.13.

telefonon: 06/75/341-068

Ellátottjogi Képviselő: Kávási Brigitta tel: +36 20 4899 604

email: brigitta.kavasi@ijsz.bm.gov.hu

Fogadó óra helye: Idősek Otthona Könyvtár, minden páros hónap 4. szerdája: 9.30-11.30

Gyermekjogi Képviselő: : dr. Ferk Viktória email: viktoria.ferk@ijsz.bm.gov.hu,

Tel.: +36 20 4899 655

Időpont egyeztetés: telefonos megkeresést követően

Az engedélyes székhelyének ágazati azonosítója: S0518410

 telephelyének / Duna utca 13./ ágazati azonosítója: S0518410S0518427